EELNÕU

NARVA LINNAVALITSUS

MÄÄRUS

Narva                                                                                                        ______2006a. ____

Vastavalt Kohaliku omavalitsuse korralduse seaduse § 30 lõike 1 alapunktile 2, Narva Linnavolikogu 20.04.2006.a. määruse nr 15 punktile 1 ja Narva Linnavolikogu 01.06.2006.a. määruse nr 22 punktile 1
Narva linna munitsipaalsete koolieelsete lasteasutuste ning põhikoolide ja gümnaasiumide arengukavade kinnitamise kord
1. Kõik Narva munitsipaalsed koolieelsed lasteasutused ning põhikoolid ja gümnaasiumid (edaspidi – õppeasutused) töötavad välja koostöös õppeasutuse hoolekogu ja pedagoogilise nõukoguga oma arengukavad vähemalt 3 (kolmeks) aastaks.  
2. Kooli või gümnaasiumi arengukava sisu peab vastama Põhikooli- ja gümnaasiumiseaduse § 3¹ lõikes 2 toodud tingimustele; koolieelse lasteasutuse arengukava peab vastama Koolieelse lasteasutuse seaduse § 9¹ lõikes 2 toodud tingimustele.
3. Õppeasutuse juht esitab oma asutuse arengukava kooskõlastamiseks Narva Linnavalitsuse Kultuuriosakonna juhatajale hiljemalt jooksva aasta 01. maiks.
4. Peale kooskõlastamist esitatakse arengukava koos Narva Linnavalitsuse Kultuuriosakonna juhataja kirjaliku arvamusega Narva Linnavalitsusele kinnitamiseks vastavalt Narva Linnavalitsuse töökorrale.
5. Arengukava esitab Narva Linnavalitsusele Narva Linnavalitsuse Kultuuriosakonna juhataja koos õppeasutuse juhiga.

6. Narva Linnavalitsus kinnitab arengukava või saadab koos põhjendustega tagasi ümbertöötamiseks.

7. Ümbertöötamiseks tagastatud arengukava esitatakse uuesti Narva Linnavalitsusele kinnitamiseks kuu aja jooksul.

8. Kinnitatud arengukavasse täienduste sisseviimine ning selle muutmine toimub vastavalt arengukava kinnitamise korrale.

9. Õppeasutused, kel ei ole käesoleva määruse jõustumisel kehtivat arengukava, esitavad  selle kinnitamiseks antud korra kohaselt hiljemalt 15.09.2006.a.
10. Määrus jõustub alates 01.07.2006.a..

Tarmo Tammiste

Linnapea                                                                                            Ants Liimets

                                                                                                           Linnasekretär            

Narva Linnavalitsus

Peetri 5
20308 NARVA


    
 
                 06.06.2006 nr 3.1-19/50
Õ I E N D

Vastavalt Kohaliku omavalitsuse korralduse seaduse § 30 lõike 1 alapunktile 2, Narva Linnavolikogu 20.04.2006.a. määruse nr 15 punktile 1 ja Narva Linnavolikogu 01.06.2006.a. määruse nr 22 punktile 1
Narva Linnavalitsuse Kultuuriosakond valmistas ette käesoleva määruse eelnõu „Narva linna munitsipaalsete koolieelsete lasteasutuste ning koolide ja gümnaasiumide arengukavade kinnitamise kord”.
Seadusandluse kohaselt kõik Narva koolieelsed lasteasutused ning koolid ja gümnaasiumid (edaspidi – õppeasutused) töötavad välja koostöös asutuse hoolekogu ja pedagoogilise nõukoguga oma arengukavad 3 (kolmeks) aastaks. Õppeasutuste arengukavade kinnitamine toimub valla- või linnavolikogu sätestatud korras. Narva Linnavolikogu oma määrustega (20.04.2006.a. määrus nr 15 ja 01.06.2006.a. määrus nr 22) delegeeris arengukavade kinnitamist Narva Linnavalitsusele.
Lugupidamisega,

Viktoria Lutus

Juhataja

Jelena Vassiljeva  359 9229

